EGIBAR ARTOLA (EAJ, 2016-02-04):
Maneiro jaunak arrazoiak eskatzen zituen eta nik uste dut orokorrena zerorrek eman duzula, hain zuzen ere, zure susmoa zelako eta delako, guzti hau ez ote den argazki bat bakarrik, ez?
Hor daukazu zure galderari erantzuna, argazki hutsa. Gehiago esango nuke, Pastor jaunak aipatu du, atzo bertan Margallo ministroak ohartarazi zien Europako agintari guztiei agian Estatuan, Espainiako Estatuan, egon daitekeela gobernuburu bat eta itun hori utzi egingo duela. Beraz, badirudi, iraganean bezala, iragan hurbilean, ez dago hain urruti, baita ere indarkeria eta terrorismoaren gaia erabilgarria dela politikoki arerioari mina egiteko, ez?
Ba, horixe, argazkia, ez besterik. François Hollandek orain hiru hilabete eskas, azkeneko gertaera larriak izan zirenean esan zuen: "Frantzia gerran dago, Frantzia gerran dago". Eta esaten zuen: "Seguritate arlora bideratu behar ditugu ekimen guztiak". Esaten zuen ere: "Frantziaren kontra egin dute, hau delako askatasunaren herria, giza eskubideen aberria". Hitzez hitz.
Momentu hartan bertan, Frantziako biztanlegoaren % 84ak zioen prest zeudela beraien askatasunaren zati bat uzteko seguritatearen izenean, eta ordezko edo trukean seguritate gehiago izango bazuten.
Debatea egon da, ematen ari da, eta baita ere...
...trukean seguritate gehiago izango bazuten. Debatea egon da, ematen ari da eta baita ere ikusi dugu joan den astean nola Christiane Taubira, Frantziako Justizi ministrariak bere kargua utzi duela. Zergatik utzi du? Arrazoiak eman ditu. Azkenean Gobernu horrek ere baduelako norabide bat Hollanderen eskutik.
Hor sortzen da preokupazioa. Batzuk kritikatuko dute, beste batek, Frantziako ministrariak bere kargua utzi du, baina garbi dagoena da giza-eskubideen arkitektura horretan, seguritateak egon behar duela, noski, eta seguritatea beharrezkoa da, beharrezkoa da, ezinbestekoa da baita ere bakea, askatasuna eta demokrazia zaintzeko. Baino horrek behar du bere oreka, bere oreka behar du. Azkenean, seguritatearen izenean mundu guztia sospetxapean jartzen baldin badugu, galdera da zer demokrazi eraikitzen ari gara mundu guztia teorian behintzat sospetxapean baldin badago? Seguritateak zenbateraino izan behar du bide librea eta non gelditzen dira norbanako guztien giza-eskubideak?
Hori da benetako galdera eta garbi dagoena da, gure artean ere egon badaudela musulmanak, noski, eta hori ezin dela identifikatu yihadismoarekin, egin den bezala. Antzeko ariketak ezin ditugula onartu eta hor ez duela egon behar ez esklusiorik beraiekiko, ezta ere beraien aldetik aislamentua ere, guztion artean eraiki behar baldin badugu etorkizun hori.
Beste arrazoi bat. Gaia honantz ekarri duenak nik uste dut lehenengo eta behin egin beharko lukeela irakurri paktua bera, paktua bera. Esate baterako, hemen kartzela zigorrak aipatzen dira, zuek pentsatzen duzue, zuek pentsatzen duzue, zergatik neurri horietan, zortzi neurri egon badaude, baina lehena, nagusiena, Kode Penalaren aldaketa, zuek pentsatzen duzue yihadismoaren izenean bonbak handik eta hemendik jartzeko prest dagoen horrek, bere buruaz beste egiteko prest dagoen batek, bere gorputz osoa bonbaz josita merkatu batean sartzen den batek, begiratzen duela halako herritan Belgikan, Frantzian, Espainian zer kode penala dagoen? Zer kartzela zigorra eror dakiokeen zerbait egiten badu?
Ez zait iruditzen hori izango dela terrorista horren kezka. Zergatik bere buruaz beste egiten dute, beraz, arazo handi bat daukagu, noski, eta tratatu beharra dago han bertan, sortzen den tokian, zer ezberdintasun, zer giza-eskubide zapalketa dauden, guzti hori ere begiratu beharko da. Baina izan gaitezen zintzoak aipatzerakoan neurriak, zergatik bi atal jorratu nahi nituzke.
Zergatik esaten dut, testua irakurri duzue? Eta esaten da, bai. Batetik azaltzen da: "Pacto Ajuria-Enea como pacto antiterrorista". Pues no. El denominado Pacto Ajuria Enea era el acuerdo de pacificación y normalización de Euskadi. ¿Y ni siquiera advierten ustedes que citan el pacto contra el terrorismo, el acuerdo contra el terrorismo de diciembre del 2000, cuando nos dedican el preámbulo a Eusko Alkartasuna y al Partido Nacionalista Vasco?
Es que nos dedican el preámbulo. Y nos dicen exactamente por dónde debe caminar nuestro pensamiento político y por dónde debe discurrir la estrategia política. Y después se preguntan a ver por qué tenemos alguna dificultad, observaciones o una posición contraria.
Niretzako inportantea da guzti hori jakitea. Zergatik zuek aipatzen duzuen paktu hau, yihadismoaren aurkako paktu hau, bere horretan hartuta, esaten duzu "bai, kontzientziatu egin behar da jendea, giza baliabide gehiago sartu behar dira". Ados. Baina har ditzagun kontutan esku artean ditugunak.
Iritziak iritzi, zergatik ikuspegi politikoa, zergatik ikuspegi politikoa ikuspegi politikoa da, baino instituzioak badauzkagu oso gertukoak, adibidez Ertzaintza.
Eta esaten duzu bueno terrorismoaren aurkako estrategi batetan Ertzaintzak bere papera bete beharko luke ba, dagokion tamainan edo neurrian. Baino nola ez den aitortzen Ertzaintza polizia integral bat denik, ematen zaio ez jada bigarren, hirugarren mailako paper bat.
Alderdi Popularrak edo Alderdi Sozialistak behintzat instituzionalki edo politikoki landuko luke beste bideren bat edo denbora bat hartuko luke, baino instituzionalki Ertzaintza lan horietan nahi baldin badu zergatik ez du onartzen polizi integral bezala?
Zergatik ez dago adibidez Ertzaintza CITCO izeneko egitura horretan, el Centro de Inteligencia contra el Terrorismo y el Crimen Organizado? Zergatik ez dago Ertzaintza? Alderdi Popularrak esan duelako ezetz, ez duela egon behar, ez daukala zertan egonik. Nonbait da ba ez dakit udaltzaingo (...) bat, txapela diferentea baino udaltzaingo bat izan beharko du nonbait Ertzaintza. Ez, polizia integrala da eta ez zaio onartzen polizi integral bezala. Zergatik Ertzaintza ezin du jo Europan dauden informazio iturrietara, informazio polizial informazio horietara? Zergatik ezin du jo? Ez zaiolako aitortzen.
Gero, hori bai, esaten da ba bueno arriskua lau mailako baldin bada eta bilera bat egin behar da, egin behar baldin bada, deituko dizuegu. Ba atzo arratsaldean deitu eta gaur goizean bilera bat informatzeko Jaungoikoak daki zertaz. Zergatik hemen yihadismoaren aurka burutu diren operazio polizialak ez dira informatu ez aurretik eta ez ondoren, hemen bertan egin direnak. Orduan, Ertzaintza aintzakotzat hartzen da polizi integral bezala bai ala ez?
Horiek dira niretzako galderak eta arrazoiak, bata argazkia, bi irakurri zer esaten duzuen zuen proposamenaren motibazioan, zergatik besteak beste aipatzen dituzue modu okerrean Ajuria Eneko Itun bezala ezagutzen den hori eta baita ere paktu antiterrorista, hor gu ginen helburu, terrorismoa ere bai, baino gu politikoki gu ginen helburu. Eta gu nahi duguna da kontaketa zuzena, ez dakit igual errelato hitza oso modan dago, ez? Kontaketa zuzena historian eta iragan hurbilean ze gertatu den.
Eta etorkizunean elkarren arteko konfiantza irabazteko asmorik edo gogorik baldin badago, hasi gaitezen edo has dadila Espainiako Gobernua Ertzaintzari aitortu beharrekoa aitortzen eta, gero, agian politikoki edo politikoen edo arduradun politikoen atea jotzen baldin badu, agian beste arrazoiren bat izango du historia honetan aurrean duen hori konbentzitu ahal izateko.